ΓΡΑΠΤΗ ΕΡΩΤΗΣΗ P-2278/99

υποβολή: Carlos Westendorp y Cabeza (PSE) προς την Επιτροπή

(24 Νοεμβρίου 1999)

Θέμα: Ενισχύσεις προς τον ναυπηγικό τομέα

Ο ευρωπαϊκός ναυπηγικός τομέας αντιμετωπίζει σοβαρές δυσκολίες. Για την Ευρωπαϊκή Ένωση πρέπει να αποτελέσει προτεραιότητα η εξασφάλιση του μέλλοντος μιας ανταγωνιστικής ναυπηγικής βιομηχανίας που θα συμβάλει στην οικονομική και κοινωνική ανάπτυξη, διατηρώντας το επίπεδο της απασχόλησης σε πολυάριθμες περιοχές, πολλές από τις οποίες έχουνψηλά ποσοστά ανεργίας.

Στην έκθεση της Επιτροπής προς το Συμβούλιο σχετικά με την κατάσταση του ναυπηγικού τομέα στον κόσμο, η Επιτροπή αναγνωρίζει ότι το καθεστώς των δημοσίων ενισχύσεων της Νότιας Κορέας προς τα ναυπηγεία τομέα έχει αποσταθεροποιήσει την παγκόσμια αγορά του εν λόγω τομέα. Προκειμένου να μπορέσει να επεξεργασθεί μέτρα για την εξισορρόπηση αυτής της κατάστασης, έχειπολογίσει η Επιτροπή το ύψος αυτών των ενισχύσεων;

Ο κανονισμός του Συμβουλίου (ΕΚ) αριθ. 1540/98(1) της 29ης Ιουνίου 1998 προβλέπει νέες ρυθμίσεις για τις κρατικές ενισχύσεις προς τον ναυπηγικό τομέα μέχρι τον Δεκέμβριο του 2000. Σκοπεύει η Επιτροπή να παρατείνει αυτές τις ενισχύσεις προς την ευρωπαϊκή παραγωγή ως προστατευτικό μέτρο και, ταυτόχρονα, να μελετήσει εις βάθος τις ενισχύσεις της Νότιας Κορέας προς τον τομέα αυτόν;

(1) ΕΕ L 202 της 18.7.1998, σελ. 1.

Απάντηση του κ. Monti εξ ονόματος της Επιτροπής

(20 Δεκεμβρίου 1999)

Η Επιτροπή συμμερίζεται απόλυτα τις ανησυχίες του Αξιότιμου Μέλους του Κοινοβουλίου σχετικά με τη δύσκολη κατάσταση της αγοράς, η οποία χαρακτηρίζεται από τις πολύ χαμηλές τιμές και από τηνπερπροσφορά την οποία προκαλεί η Κορέα.

Όσον αφορά τον ισχυρισμό περί επιδότησης της ναυπηγικής βιομηχανίας της Κορέας δεν είναι δυνατόν προς το παρόν να εκτιμηθούν ποσοτικά οι δημόσιες ενισχύσεις που ενδεχομένως χορηγεί η Κορέα για την ενίσχυση των κορεατικών ναυπηγείων. Χρειάζονται περισσότερες πληροφορίες. Η Επιτροπή θα συνεχίσει τις έρευνές της και θαποβάλει τα πορίσματά της στο Συμβούλιο.

Όσον αφορά το καθεστώς ενισχύσεων της Κοινότητας, ο κανονισμός του Συμβουλίου (ΕΚ) αριθ. 1540/98 που καθορίζει τους νέους κανόνες ενίσχυσης της ναυπηγικής βιομηχανίας προβλέπει ένα φάσμα διάφορων ενισχύσεων προς τη ναυπηγική βιομηχανία μέχρι το 2003. Οι μόνες ενισχύσεις που προβλέπεται να καταργηθούν στο τέλος του 2000 είναι οι λειτουργικές ενισχύσεις για την εκτέλεση κάποιας σύμβασης. Δενπάρχουν σχέδια προς το παρόν για την παράταση αυτών των ενισχύσεων.

Σύμφωνα με το άρθρο 12 του κανονισμού, η Επιτροπή είναιποχρεωμένη να ελέγχει τακτικά την κατάσταση της αγοράς και να προτείνει ενδεχομένως μέτρα, εάν διαπιστώσει ότι τα ναυπηγεία της Κοινότητας θίγονται από ανταγωνιστικές πρακτικές. Η πρόσφατη έκθεση της Επιτροπής προς το Συμβούλιο(1) ήταν η πρώτη έκθεση αυτού του είδους.

Κατά τη συνεδρίασή του στις 9 Νοεμβρίου 1999 το Συμβούλιο Βιομηχανίας επεσήμανε με ανησυχία τα πορίσματα της έκθεσης και ζήτησε να γίνει μία σειρά από ενέργειες για την αντιμετώπιση της κατάστασης. Παρότρυνε την Επιτροπή να συνεχίσει τις προσπάθειές της για τη δημιουργία παρόμοιων όρων ανταγωνισμού στον τομέα αυτό αρχίζοντας αμέσως εποικοδομητικές συζητήσεις με την Κορέα με στόχο την παύση του αθέμιτου ανταγωνισμού. Ζήτησε επίσης από τη βιομηχανία, τα κράτη μέλη και την Επιτροπή να ψάξουν για όσο το δυνατό πιο λεπτομερείς αποδείξεις σχετικά με τον ισχυρισμό περί ανταγωνιστικής συμπεριφοράς προκειμένου να προβεί στις ανάλογες ενέργειες στο πλαίσιο του Διεθνούς Οργανισμού Εμπορίου (ΔΟΕ). Ζήτησε επίσης από τα κράτη μέλη να παροτρύνουν το Διεθνές Νομισματικό Ταμείο (ΔΝΤ) και την Διεθνή Τράπεζα να συνεχίσουν τις έρευνές τους για να διαπιστώσουν εάν τηρούνται απόλυτα οι όροι και οι προϋποθέσεις των πακέτων διάσωσης του ΔΝΤ. Τέλος, τα κράτη μέλη και η Επιτροπή θα πρέπει να συνεχίσουν τις προσπάθειες στο πλαίσιο των διεθνών οργανισμών, περιλαμβανομένου και του Οργανισμού για την Οικονομική Συνεργασία και την Ανάπτυξη (ΟΟΣΑ), για τη δημιουργία παρόμοιων όρων ανταγωνισμού όσον αφορά τον τομέα αυτό προκειμένου να ενισχυθούν οι κανόνες του θεμιτού ανταγωνισμού. Το Συμβούλιο εξάλλου επιδοκίμασε το γεγονός ότι η Επιτροπή είναι αποφασισμένη να συνεχίσει να εκπληρώνει τιςποχρεώσεις της δυνάμει του άρθρου 12 του κανονισμού του Συμβουλίου (ΕΚ) αριθ. 1540/98 και να συντάσσει εγκαίρως εκθέσεις σχετικά με τις εξελίξεις.

(1) COM(1999)474 τελικό.